|  |  |
| --- | --- |
|  | **“TASDIQLAYMAN”**  **Muhammad al-Xorazmiy nomidagi toshkent axborot texnologiyalari universiteti Rektori**  **\_\_\_\_\_\_\_\_\_\_\_\_\_S. N. Babaxodjayev**  2021 yil “\_\_\_\_” may |

**Har haftalik o‘quv soati natijalari muhokamasi**

**bo‘yicha o‘tkazilgan yig‘ilish**

**20-son BAYONNOMASI**

2021 yil “20” may Toshkent sh.

**Yig‘ilish raisi:** S.Babaxodjayev - Muhammad al-Xorazmiy

Nomidagi Toshkent axborot texnologiyalari

universiteti rektori.

**Maruzachi:** Toshkent shahar Bandlik Bosh boshqarmasi

Yunusobod tumani Davlat mehnat

huquqiy inspektori Sh.G.Turayev

**Qatnashganlar:** Universitet prorektorlari, bo‘lim boshliqlari,

fakultet dekanlari kafedra mudirlari

**KUN TARTIBI:**

**Har xaftalik o‘quv soati natijalari muhokamasi to‘g‘risida**

**1.** O‘zbekiston Respublikasi Prezidentining qabul qilingan Qaror va Farmonlari, Vazirlar Mahkamasi Qaror va Farmoyishlari to‘g‘risida.

**2.** Qonunchilikda qabul qilingan yangi qonunlar to‘g‘risida.

**3.** O‘rindoshlik asosida hamda bir necha kasbda va lavozimda ishlash tartibi to‘g‘risidagi nizom.

Yig‘ilishni Muhammad al-Xorazmiy nomidagi Toshkent axborot texnologiyalari universiteti rektori S.Babaxodjayev ochib berib, tashkilot raxbari ishtirokchilarini yig‘ilish kun tartibi va yig‘ilishga taklif etilganlarni tanishtirdi.

Ma’lumki, O‘zbekiston Respublikasi Prezidentining 2019 yil 13 dekabrdagi PQ-4551-son qarori bilan tasdiqlangan Konstitutsiya va qonun ustuvorligini ta’minlash, bu borada jamoatchilik nazoratini kuchaytirish hamda jamiyatda huququiy madaniyatni yuksaltirish bo‘yicha chora-tadbirlar dasturining 8-bandi, Vazirlar mahkamasinig “Jamiyatda huquqiy madaniyatni yuksaltirish bo‘yicha tadbirlarni monitoring qilish va baholash to‘g‘risidagi nizomni tasdiqlash haqida” 2019 yil 20 apreldagi 342-son qarori, Vazirlikning 2020 yil 2 oktyabrdagi 508-sonli va 557-son buyrug‘i, Soha xodimlarining huquqiy ongi va madaniyatini yuksaltirish bo‘yicha chora-tadbirlar dasturi (26.11.2020 y., 32-10-son) ijrosi yuzasidan har haftalik o‘quv soati o‘tkazilayotganligi takidlab o‘tdi.

Yig‘ilish raisi Universitet yuriskonsulti T.Tojibayevga so‘z berdi.

Universitet yuriskonsulti T.Tojibayev Axborot texnologiyalari va kommunikatsiyalarini rivojlantirish vazirligining 2019 yil 18 dekabrdagi 718-son buyrug‘i bilan davlat hokimiyati va boshqaruvi organlari, shu jumladan, mahalliy davlat hokimiyati organlarida har haftalik huquqiy ta’lim bo‘yicha o‘quv soatlarini joriy etish va muntazam ravishda o‘tkazib borilishini tashkil etish, asosan huquqiy targ‘ibotni amalga oshirish, universitet xodimlariga qabul qilinayotgan qonun hujjatlarining mohiyati va ahamiyatini yetkazish, xodimlarning huquqiy savodsizligini bartaraf etish , huquqiy axborotni tarqatish va undan foydalanishni ta’minlash maqsadida Muhammad al-Xorazmiy nomidagi Toshkent axborot texnologiyalari universitetining 2020 yil 24-fevralda o‘tkazilgan xodimlarga qonun hujjatlari mazmun-mohiyatini yetkazish to‘g‘risida 07.02.2020 yildagi 41-F Universitet Rektorining Farmoyishi bo‘yicha quyidagi qonunchilikdagi tegishli yangiliklar bilan tanishtirib o‘tdi:

**QONUNCHILIKDAGI YANGILIKLAR**

**Qonunchilik palatasi tomonidan 2021-yil 3-martda Senat tomonidan 2021-yil 23-aprelda ma’qullan Psixiatriya yordami to‘g‘risida O‘zbekiston Respublikasining qonuni qabul qilindi.**

**Mikrokredit tashkilotlari va lombardlar faoliyatini muvofiqlashtirish va tartibga solish to‘g‘risidagi nizomni tasdiqlash haqida O‘zbekiston Respublikasi Markaziy banki boshqaruvi qarori qabul qilindi. O‘zbekiston Respublikasi Adliya vazirligi tomonidan 2021-yil 7-mayda ro‘yxatdan o‘tkazildi, ro‘yxat raqami 3300**

O‘zbekiston Respublikasining “[O‘zbekiston Respublikasining Markaziy banki to‘g‘risida](https://lex.uz/docs/-4590452)”gi va “[Mikrokredit tashkilotlari to‘g‘risida](https://lex.uz/docs/-1056173)”gi qonunlariga muvofiq O‘zbekiston Respublikasi Markaziy banki boshqaruvi qaror qildi:

1. Mikrokredit tashkilotlari va lombardlar faoliyatini muvofiqlashtirish va tartibga solish to‘g‘risidagi nizom [1-ilovaga](javascript:scrollText(-5422714)) muvofiq tasdiqlandi.

2. Ayrim idoraviy normativ-huquqiy hujjatlar [2-ilovaga](javascript:scrollText(-5423257)) muvofiq o‘z kuchini yo‘qotgan deb topildi.

3. Mazkur qaror rasmiy e’lon qilingan kundan e’tiboran uch oydan keyin kuchga kirdi

**O‘zbekiston Respublikasi Markaziy banki boshqaruvining 2021-yil 2-apreldagi 5/10-son qarorining 1-ilovasida  
Mikrokredit tashkilotlari va lombardlar faoliyatini muvofiqlashtirish va tartibga solish to‘g‘risidagi Nizomda**

Mazkur Nizom O‘zbekiston Respublikasining Fuqarolik [kodeksi](https://lex.uz/docs/-111189) hamda “[O‘zbekiston Respublikasining Markaziy banki to‘g‘risida](https://lex.uz/docs/-4590452)”, “[Mikromoliyalash to‘g‘risida](https://lex.uz/docs/-1055195)” va “[Mikrokredit tashkilotlari to‘g‘risida](https://lex.uz/docs/-1056173)”gi qonunlariga muvofiq mikrokredit tashkilotlari va lombardlar tomonidan faoliyatni amalga oshirishda ularga qo‘yiladigan talablarni belgilaydi.

1-bob. Mikrokredit tashkilotlari tomonidan faoliyatni amalga oshirishda ularga qo‘yiladigan talablar

1-§. Umumiy qoidalar

1. O‘zbekiston Respublikasining “[Mikrokredit tashkilotlari to‘g‘risida](https://lex.uz/docs/-1056173)”gi, “[Mikromoliyalash to‘g‘risida](https://lex.uz/docs/-1055195)”gi va “[Iste’mol krediti to‘g‘risida](https://lex.uz/docs/-1004687)”gi qonunlariga muvofiq mikrokredit tashkilotlari mikrokredit, mikroqarz, mikrolizing berishni, shuningdek boshqa turdagi mikromoliyaviy xizmatlarni ko‘rsatishni, shu jumladan iste’mol kreditlarini berishni hamda faktoring operatsiyalarini amalga oshiradi.

2. Mikrokredit tashkilotlari faoliyatni amalga oshirishda banklardan kreditlar, yuridik shaxslardan hamda jismoniy shaxs — ta’sischilardan (ishtirokchilardan, mulkdorlardan) qarz mablag‘larini jalb etishga haqli.

3. Mikrokredit tashkiloti barqaror faoliyat ko‘rsatishi uchun shakllantirilgan jami xususiy kapitalning miqdori mikrokredit tashkilotining jami aktivlarining 10 foizdan kam bo‘lmagan darajada bo‘lishi kerak.

4. Mikrokredit tashkilotlari barcha ta’minotsiz (ishonchga asoslangan) mikrokreditlarning (mikroqarzlarning) ular shakllantirgan ustav fondiga foiz nisbatini mustaqil ravishda belgilaydi.

5. Mikromoliyaviy xizmatlar ko‘rsatishda foydalanilmagan va mikrokredit tashkiloti ixtiyorida qolgan pul mablag‘lari depozit sifatida bankka qo‘yilishi mumkin.

6. Mikrokredit tashkiloti faoliyati davomida vujudga kelgan zararlarni qoplash uchun zaxira fondi yaratilishi ko‘zda tutilishi mumkin va uning miqdori mikrokredit tashkilotining ta’sis hujjatlarida ko‘rsatiladi.

2-§. Mikrokredit tashkilotlarining aktivlari sifatini tasniflash

3-§. Aktivlar bo‘yicha zaxiralarni yaratish va ulardan foydalanish

2-bob. Lombardlar tomonidan faoliyat va operatsiyalarni amalga oshirish

1-§. Umumiy qoidalar

Lombardlar shaxsiy iste’molga mo‘ljallangan ko‘char mol-mulkni zakalat shaklida garovga (bundan buyon matnda garov deb yuritiladi) qabul qilib, fuqarolarga qisqa muddatli (uch oydan oshmagan muddatga) kreditlar beradi hamda fuqarolardan shaxsiy iste’molga mo‘ljallangan ko‘char ashyolarni saqlashga qabul qiladi.

2-§. Kreditlarni rasmiylashtirish va berish tartibi

Garov asosida kreditning berilishi lombard bilan fuqaro o‘rtasida tuziladigan kredit shartnomasi va garov shartnomasi asosida amalga oshiriladi.

Lombardda mol-mulklarni garovga qo‘yish haqidagi shartnoma lombard tomonidan mazkur Nizomning [1-ilovasiga](javascript:scrollText(-5422973)) muvofiq shakldagi garov pattasini berish yo‘li bilan rasmiylashtiriladi.

3-§. Lombardda mol-mulklarni saqlash

3-bob. Yakuniy qoidalar

Mazkur Nizom talablarining buzilishida aybdor bo‘lgan shaxslar qonunchilikda belgilangan tartibda javobgar bo‘ladi.

**Mikrokredit tashkilotlari va lombardlar faoliyatini muvofiqlashtirish va tartibga solish to‘g‘risidagi** [**nizomga**](javascript:scrollText(-5422717)) **1-ILOVA**

|  |  |  |  |  |  |
| --- | --- | --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_ | |  |  | \_\_\_\_\_\_\_\_\_\_\_\_\_\_\_\_\_\_\_ | |
| *(lombardning nomi)* | |  |  | *(lombardning manzili)* | |
|  |  | \_\_\_-son garov pattasi | |  |  |
| 1. Garovga qo‘yuvchining F.I.O. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 2. Shaxsni tasdiqlovchi hujjat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 3. Turar joyi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 4. Kredit berilgan sana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 5. Kredit summasi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 6. Kreditni qaytarish sanasi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 7. Garovga qo‘yilgan mol-mulk nomi va tavsifi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 8. Garovning baholangan summasi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
|  |  | *(raqamlar va so‘zlar bilan)* | | | |
| 9. Garovning muddati \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
|  |  |  |  |  |  |
| Garov narsasi lombardga egalik qilish uchun topshiriladi.  Lombard garov narsasidan foydalanish, boshqa shaxsga berishga, uchinchi shaxslarga ijaraga yoki tekinga foydalanishga berish, yoxud garov narsasini boshqa ko‘rinishda tasarruf etish huquqiga ega emas.  Garov narsasini navbatdagi garovga qo‘yish taqiqlanadi.  Garov narsasi garovga qo‘yuvchining va (yoki) uning oila a’zolarining normal turmush kechirishi uchun zarur bo‘lgan mol-mulk emas.  Lombardda garov narsasi bilan ta’minlangan kredit summasi belgilangan vaqtda so‘ndirilmagan taqdirda, lombard ushbu mol-mulkni qonunchilikka muvofiq sotishga haqli. Boshqa shartlar: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ush�u garov pattasi 2-nusxada tuzilgan | | | | | |
|  |  |  |  |  |  |
| Qabul qiluvchi | |  | Garov pattasi shartlari bilan tanishdim va bir nusxasini oldim | | |
| \_\_\_\_\_\_\_\_\_\_\_\_\_\_\_\_\_ | |  | Garovga qo‘yuvchi \_\_\_\_\_\_\_\_\_\_\_\_\_\_ | | |
| (F.I.O., imzo) | |  | (imzo) |  |  |
|  |  |  |  |  |  |
| Lombardning muhr� | |  |  |  |  |

**Mikrokredit tashkilotlari va lombardlar faoliyatini muvofiqlashtirish va tartibga solish to‘g‘risidagi** [**nizomga**](https://lex.uz/docs/-http:/cli.lex.uz/ld/lps/doc/5422476#-5422717) **2-ILOVA**

|  |  |  |  |  |  |
| --- | --- | --- | --- | --- | --- |
| \_\_\_\_\_\_\_\_\_\_\_\_\_\_\_\_\_ | |  |  | \_\_\_\_\_\_\_\_\_\_\_\_\_\_\_\_\_\_ | |
| (lombardning nomi) | |  |  | (lombardning manzili) | |
|  |  |  |  |  |  |
| \_\_\_\_\_-son saqlov pattasi | | |  |  |  |
|  |  |  |  |  |  |
| 1. Yuk topshiruvchining F.I.O. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 2. Shaxsni tasdiqlovchi hujjat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 3. Turar joyi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 4. Ashyo nomi va uning tavsifi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 5. Ashyoning baholangan summasi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
|  |  | (raqamlar va so‘zlar bilan) | | | |
| 6. Saqlash joyi va usuli \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 7. Saqlashga qabul qilingan sana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 8. Saqlash muddati \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 9. Saqlash uchun haq summasi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
|  |  |  |  | � |  |
| Saqlash uchun topshirilgan ashyodan uni egasining roziligisiz foydalanishga va uni tasarruf etishga lombard haqli emas (ashyoning saqlanishini ta’minlash uchun undan foydalanish hollari, bundan mustasno).  Lombard saqlash uchun qabul qilingan ashyolar yo‘qolishiga, yetishmasligiga yoki ashyoning zararlanishiga javobgardir.  Lombard saqlash uchun qabul qilingan ashyolarni ularning to‘liq baholangan narxida o‘z hisobidan yuk topshiruvchining foydasiga sug‘urtalashi shart.  Lombard, yuk topshiruvchining talabiga ko‘ra, saqlashga qo‘yilgan ashyoni zudlik bilan qaytarishi shart.  Bunday holda, majburiyat oldindan to‘xtatilishi munosabati bilan, lombardga yetkazilgan zararlarni yuk topshiruvchi qoplashi shart.  Yuk topshiruvchi ashyoni olishdan bosh tortsa, agar saqlash shartnomasida boshqacha tartib ko‘zda tutilgan bo‘lmasa, qonunchilikda belgilangan tartibda lombard ashyoni mustaqil ravishda sotish huquqiga ega. Boshqa shartlar: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ushbu saqlov pattasi 2-nusxada tuzilgan | | | | | |
|  |  |  |  |  |  |
| Qabul qiluvchi | | | Yuk topshiruvchi | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |
| (F.I.O., imzosi) | | | (imzosi) | | |
|  |  |  |  |  |  |
| Lombardning muhri | | |  |  |  |

**O‘z kuchini yo‘qotgan deb topilayotgan idoraviy normativ-huquqiy hujjatlar**

**RO‘YXATI**

1. O‘zbekiston Respublikasi Markaziy banki boshqaruvining 2003-yil 22-sentabrdagi 23/4-son “Lombardlar tomonidan faoliyat va operatsiyalarni amalga oshirish qoidalarini tasdiqlash to‘g‘risida”gi [qarori](https://lex.uz/docs/-846925) (ro‘yxat raqami 1290, 2003-yil 10-dekabr) (O‘zbekiston Respublikasi vazirliklari, davlat qo‘mitalari va idoralarining me’yoriy hujjatlari axborotnomasi, 2003-yil, 23-son).

2. O‘zbekiston Respublikasi Markaziy banki boshqaruvining 2017-yil 11-noyabrdagi 31/8-son “Lombard tomonidan o‘z faoliyatini va operatsiyalarni amalga oshirish qoidalariga o‘zgartirish va qo‘shimcha kiritish to‘g‘risida”gi [qarori](https://lex.uz/docs/-3419704) (ro‘yxat raqami 1290-1, 2017-yil 22-noyabr) (Qonun hujjatlari ma’lumotlari milliy bazasi, 22.11.2017-y., 10/17/1290-1/0291-son).

3. O‘zbekiston Respublikasi Markaziy banki boshqaruvining 2018-yil 28-apreldagi 16/3-son “Lombardlar tomonidan faoliyat va operatsiyalarni amalga oshirish qoidalariga o‘zgartirishlar kiritish haqida”gi [qarori](https://lex.uz/docs/-3724085) (ro‘yxat raqami 1290-2, 2018-yil 7-may) (Qonun hujjatlari ma’lumotlari milliy bazasi, 08.05.2018-y., 10/18/1290-2/1180-son).

4. O‘zbekiston Respublikasi Markaziy banki boshqaruvining 2019-yil 14-sentabrdagi 22/8-son “Lombardlar tomonidan faoliyat va operatsiyalarni amalga oshirish qoidalariga o‘zgartirishlar kiritish haqida”gi [qarori](https://lex.uz/docs/-4535439) (ro‘yxat raqami 1290-3, 2019-yil 3-oktabr) (Qonun hujjatlari ma’lumotlari milliy bazasi, 03.10.2019-y., 10/19/1290-3/3853-son).

5. O‘zbekiston Respublikasi Markaziy banki boshqaruvining 2006-yil 7-oktabrdagi 24/3-son “Mikrokredit tashkilotlari tomonidan moliyaviy operatsiyalarni amalga oshirish qoidalarini tasdiqlash haqida”gi [qarori](https://lex.uz/docs/-1086663) (ro‘yxat raqami 1642, 2006-yil 23-noyabr) (O‘zbekiston Respublikasi qonun hujjatlari to‘plami, 2006-y., 46-47-son, 470-modda).

6. O‘zbekiston Respublikasi Markaziy banki boshqaruvining 2013-yil 16-martdagi 6/3-son “Mikrokredit tashkilotlari tomonidan moliyaviy operatsiyalarni amalga oshirish qoidalariga o‘zgartirish va qo‘shimchalar kiritish to‘g‘risida”gi [qarori](https://lex.uz/docs/-2158955) (ro‘yxat raqami 1642-1, 2013-yil 25-aprel) (O‘zbekiston Respublikasi qonun hujjatlari to‘plami, 2013-y., 17-son, 231-modda).

7. O‘zbekiston Respublikasi Markaziy banki boshqaruvining 2017-yil 11-noyabrdagi 31/7-son “Mikrokredit tashkilotlari tomonidan moliyaviy operatsiyalarni amalga oshirish qoidalariga o‘zgartirish va qo‘shimcha kiritish to‘g‘risida”gi [qarori](https://lex.uz/docs/-3419366) (ro‘yxat raqami 1642-2, 2017-yil 22-noyabr) (Qonun hujjatlari ma’lumotlari milliy bazasi, 22.11.2017-y., 10/17/1642-2/0290-son).

8. O‘zbekiston Respublikasi Markaziy banki boshqaruvining 2018-yil 28-apreldagi 16/1-son “Mikrokredit tashkilotlari tomonidan moliyaviy operatsiyalarni amalga oshirish qoidalariga o‘zgartirish va qo‘shimcha kiritish haqida”gi [qarori](https://lex.uz/docs/-3724076) (ro‘yxat raqami 1642-3, 2018-yil 7-may) (Qonun hujjatlari ma’lumotlari milliy bazasi, 08.05.2018-y., 10/18/1642-3/1181-son).

9. O‘zbekiston Respublikasi Markaziy banki boshqaruvining 2018-yil 10-noyabrdagi 35/10-son “Mikrokredit tashkilotlari tomonidan moliyaviy operatsiyalarni amalga oshirish qoidalariga o‘zgartirish va qo‘shimcha kiritish haqida”gi [qarori](https://lex.uz/docs/-4103367) (ro‘yxat raqami 1642-4, 2018-yil 11-dekabr) (Qonun hujjatlari ma’lumotlari milliy bazasi, 12.12.2018-y., 10/18/1642-4/2310-son).

10. O‘zbekiston Respublikasi Markaziy banki boshqaruvining 2019-yil 10-avgustdagi 18/5-son “Mikrokredit tashkilotlari tomonidan moliyaviy operatsiyalarni amalga oshirish qoidalariga o‘zgartirish va qo‘shimchalar kiritish haqida”gi [qarori](https://lex.uz/docs/-4492571) (ro‘yxat raqami 1642-5, 2019-yil 29-avgust) (Qonun hujjatlari ma’lumotlari milliy bazasi, 29.08.2019-y., 10/19/1642-5/3668-son).

11. O‘zbekiston Respublikasi Markaziy banki boshqaruvining 2012-yil 23-iyundagi 19/3-son “Mikrokredit tashkilotlari tomonidan aktivlar sifatini tasniflash, aktivlar bo‘yicha ehtimoliy yo‘qotishlarni qoplash zaxiralarini yaratish va ulardan foydalanish tartibi to‘g‘risidagi nizomni tasdiqlash haqida”gi [qarori](https://lex.uz/docs/-2033658) (ro‘yxat raqami 2378, 2012-yil 16-iyul) (O‘zbekiston Respublikasi qonun hujjatlari to‘plami, 2012-y., 29-son, 340-modda).

**Tibbiy faoliyat amalga oshiriladigan tibbiy ixtisosliklar turlari nomenklaturasini tasdiqlash to‘g‘risida Tibbiy faoliyat amalga oshiriladigan tibbiy ixtisosliklar turlari nomenklaturasini tasdiqlash to‘g‘risida buyrug‘i qabul qilindi. O‘zbekiston Respublikasi Adliya vazirligi tomonidan 2021-yil 12-mayda ro‘yxatdan o‘tkazildi, ro‘yxat raqami 3303**

O‘zbekiston Respublikasi Vazirlar Mahkamasining 2017-yil 21-iyundagi 405-son “Tibbiy faoliyatni litsenziyalash tartibini yanada takomillashtirish chora-tadbirlari to‘g‘risida”gi [qaroriga](https://lex.uz/docs/-3242574) muvofiq buyurdi:

1. Tibbiy faoliyat amalga oshiriladigan tibbiy ixtisosliklar turlari nomenklaturasi [1-ilovaga](javascript:scrollText(-5423359)) muvofiq tasdiqlandi.

2. Ayrim idoraviy normativ-huquqiy hujjatlar [2-ilovaga](javascript:scrollText(-5423372)) muvofiq o‘z kuchini yo‘qotgan deb topildi.

3. Mazkur buyruq rasmiy e’lon qilingan kundan e’tiboran kuchga kirdi.

**O‘z kuchini yo‘qotgan deb topilayotgan idoraviy normativ-huquqiy hujjatlar**

**RO‘YXATI**

1. O‘zbekiston Respublikasi sog‘liqni saqlash vazirining 2017-yil 25-iyuldagi 97-son “Tibbiy faoliyat amalga oshiriladigan tibbiy ixtisosliklar turlari nomenklaturasini tasdiqlash to‘g‘risida”gi [buyrug‘i](https://lex.uz/docs/-3284314) (ro‘yxat raqami 2908, 2017-yil 28-iyul) (O‘zbekiston Respublikasi qonun hujjatlari to‘plami, 2017-y., 30-son, 765-modda).

2. O‘zbekiston Respublikasi sog‘liqni saqlash vazirining 2018-yil 7-dekabrdagi 55-son “Tibbiy faoliyat amalga oshiriladigan tibbiy ixtisosliklar turlari nomenklaturasiga qo‘shimchalar kiritish haqidagi”gi [buyrug‘i](https://lex.uz/docs/-4133563) (ro‘yxat raqami 2908-1, 2018-yil 28-dekabr) (Qonun hujjatlari ma’lumotlari milliy bazasi, 28.12.2018-y., 10/18/2908-1/2389-son).

3. O‘zbekiston Respublikasi sog‘liqni saqlash vazirining 2019-yil 15-martdagi 72-son “Tibbiy faoliyat amalga oshiriladigan tibbiy ixtisosliklar turlari nomenklaturasiga qo‘shimcha kiritish haqida”gi [buyrug‘i](https://lex.uz/docs/-4271642) (ro‘yxat raqami 2908-2, 2019-yil 5-aprel) (Qonun hujjatlari ma’lumotlari milliy bazasi, 05.04.2019-y., 10/19/2908-2/2887-son).

**Ochiq valyuta pozitsiyasini yuritish qoidalarini tasdiqlash to‘g‘risida O‘zbekiston Respublikasi Markaziy banki boshqaruvi qarori qabul qilindi. O‘zbekiston Respublikasi Adliya vazirligi tomonidan 2021-yil 7-mayda ro‘yxatdan o‘tkazildi, ro‘yxat raqami 3301**

O‘zbekiston Respublikasining “O‘zbekiston Respublikasining Markaziy banki to‘g‘risida”gi [Qonuniga](https://lex.uz/docs/-4590452) muvofiq O‘zbekiston Respublikasi Markaziy banki boshqaruvi qaror qildi:

1. Ochiq valyuta pozitsiyasini yuritish qoidalari [1-ilovaga](javascript:scrollText(-5425081)) muvofiq tasdiqlandi.

2. Ayrim idoraviy normativ-huquqiy hujjatlar [2-ilovaga](javascript:scrollText(-5425197)) muvofiq o‘z kuchini yo‘qotgan deb topildi.

3. Mazkur qaror rasmiy e’lon qilingan kundan e’tiboran kuchga kirdi.

**O‘zbekiston Respublikasi Markaziy banki boshqaruvining 2021-yil 30-apreldagi 8/1-son** [**qaroriga**](javascript:scrollText())  **1-ilova qilib,**

**Ochiq valyuta pozitsiyasini yuritish**

**QOIDALARI**

Mazkur Qoidalar O‘zbekiston Respublikasining “[O‘zbekiston Respublikasining Markaziy banki to‘g‘risida](https://lex.uz/docs/-4590452)”gi, “[Banklar va bank faoliyati to‘g‘risida](https://lex.uz/docs/-4581969)”gi va “[Valyutani tartibga solish to‘g‘risida](https://lex.uz/docs/-4562834)”gi qonunlariga muvofiq ochiq valyuta pozitsiyalari limitlarini, ularni hisoblash hamda banklar tomonidan ochiq valyuta pozitsiyalari limitlariga rioya etilishi ustidan nazoratni amalga oshirishning o‘ziga xos jihatlarini belgilaydi.

1-bob. Umumiy qoidalar

1. Mazkur Qoidalarda quyidagi asosiy tushunchalardan foydalaniladi:

**valyuta pozitsiyasi** — bankning chet el valyutasidagi talab va majburiyatlarining o‘zaro nisbatini ifodalovchi ko‘rsatkich bo‘lib, u bankning chet el valyutasi oldi-sotdi operatsiyalarini hamda boshqa operatsiyalarni amalga oshirishi natijasida chet el valyutasidagi talablari va majburiyatlari miqdori o‘zgarishi oqibatida yuzaga keladi;

**ochiq valyuta pozitsiyasi** — bankning chet el valyutasidagi talablari miqdori uning chet el valyutasidagi majburiyatlari miqdoriga mos (teng) bo‘lmagan holatdagi valyuta pozitsiyasi;

**uzun valyuta pozitsiyasi** — bankning chet el valyutasidagi talablari miqdori uning chet el valyutasidagi majburiyatlari miqdoridan ortiq bo‘lgan holatdagi ochiq valyuta pozitsiyasi;

**qisqa valyuta pozitsiyasi** — bankning chet el valyutasidagi majburiyatlari miqdori uning chet el valyutasidagi talablari miqdoridan ortiq bo‘lgan holatdagi ochiq valyuta pozitsiyasi;

**ochiq valyuta pozitsiyalari jami miqdori** — barcha turdagi chet el valyutalari bo‘yicha ochiq valyuta pozitsiyalari yig‘indisi;

**qisqa valyuta pozitsiyalari jami miqdori** — barcha turdagi chet el valyutalari bo‘yicha qisqa valyuta pozitsiyalari yig‘indisi;

**uzun valyuta pozitsiyalari jami miqdori** — barcha turdagi chet el valyutalari bo‘yicha uzun valyuta pozitsiyalari yig‘indisi;

**bankning chet el valyutasidagi talablari** — bankning chet el valyutasidagi aktivlari va “ko‘zda tutilmagan holatlar” hisobvaraqlaridagi talablar;

**bankning chet el valyutasidagi majburiyatlari** — chet el valyutasidagi majburiyatlar va “ko‘zda tutilmagan holatlar” hisobvaraqlaridagi majburiyatlar;

**ochiq valyuta pozitsiyalari limitlari** — har bir turdagi chet el valyutasi bo‘yicha ochiq valyuta pozitsiyalari va ochiq valyuta pozitsiyalari jami miqdorining bank regulyativ kapitaliga nisbatini o‘zida ifodalovchi O‘zbekiston Respublikasi Markaziy banki (bundan buyon matnda Markaziy bank deb yuritiladi) tomonidan o‘rnatiladigan limitlar;

**“ko‘zda tutilmagan holatlar” hisobvaraqlaridagi talab va majburiyatlar** — chet el valyutasidagi hosilaviy (derivativ) moliyaviy vositalari (fyuchers, forvard, svop, opsionlar va boshqalar) bo‘yicha oldi-sotdi shartnomalari tuzilishi natijasida bankda yuzaga keladigan talab va majburiyatlar.

2-bob. Ochiq valyuta pozitsiyasini hisoblash tartibi

2. Quyidagilar ochiq valyuta pozitsiyasi o‘zgarishiga ta’sir qiluvchi operatsiyalar hisoblanadi:

chet el valyutasini sotib olish va sotish;

chet el valyutasidagi daromadlarni hisoblash;

chet el valyutasidagi xarajatlarni hisoblash;

hisob-kitoblarni amalga oshirish usuli va shaklidan qat’iy nazar chet el valyutasidagi hosilaviy (derivativ) moliyaviy vositalari (fyuchers, forvard, svop, opsionlar va boshqalar) bilan bog‘liq operatsiyalarni amalga oshirish natijasida chet el valyutasida yuzaga keluvchi talab va majburiyatlar;

chet el valyutasida amalga oshiriladigan boshqa operatsiyalar (chet el valyutasida xarid qilingan aktivlar hamda valyuta qimmatliklari bilan bog‘liq boshqa bitimlar, basharti ushbu bitimlar shartlariga muvofiq u yoki bu ko‘rinishda chet el valyutasi ayirboshlanishi (konversiyasi) ko‘zda tutilgan bo‘lsa).

3. Ochiq valyuta pozitsiyasi hisob-kitobi har bir chet el valyutasi uchun har bir operatsiya kuni yakuni bo‘yicha hisobot sanasidagi Markaziy bank tomonidan o‘rnatilgan chet el valyutasi kursining milliy valyutadagi ekvivalentida amalga oshiriladi.

4. Ochiq valyuta pozitsiyasini hisoblashda bankning chet el valyutasidagi majburiyatlari miqdori uning chet el valyutasidagi talablari miqdori bilan taqqoslanadi. Bunda qisqa valyuta pozitsiyasi “-” belgisi bilan, uzun valyuta pozitsiyasi “+” belgisi bilan ko‘rsatiladi.

5. Ochiq valyuta pozitsiyasining haqiqatdagi jami miqdori barcha qisqa va uzun valyuta pozitsiyalari jami miqdorlarini alohida hisoblashda hamda barcha ochiq valyuta pozitsiyalarini hisoblashda aniqlanadi.

Milliy valyutadagi balanslashtiruvchi pozitsiyani hisoblash uchun jami uzun valyuta pozitsiyalarining milliy valyutadagi haqiqatdagi qiymati va jami qisqa valyuta pozitsiyalarining milliy valyutadagi haqiqatdagi qiymati o‘rtasidagi farq olinadi. Jami uzun pozitsiya yig‘indisi (shu jumladan, milliy valyutadagi balanslashtiruvchi pozitsiya, agar u uzun pozitsiya bo‘lsa) va jami qisqa pozitsiya yig‘indisi (shu jumladan, milliy valyutadagi balanslashtiruvchi pozitsiya, agar u qisqa pozitsiya bo‘lsa) o‘zaro teng bo‘lishi lozim.

6. Ochiq valyuta pozitsiyasi hisob-kitobida bankning chet el valyutasidagi talab va majburiyatlari miqdori “Valyutalar savdosi va valyuta pozitsiyalari” hamda “Ko‘zda tutilmagan holatlar” hisobvaraqlaridagi qoldiq asosida aniqlanadi. Ushbu hisobvaraqlarda valyuta oldi-sotdisi va boshqa valyuta qimmatliklari bilan bog‘liq operatsiyalarga oid bitimlarda, shu jumladan bitim shartlariga ko‘ra, u yoki bu shaklda chet el valyutasini ayirboshlash (konversiya) nazarda tutilgan operatsiyalardagi miqdor hisobi yuritiladi.

7. Ochiq valyuta pozitsiyasi chet el valyutasini sotib olish yoki sotishga doir bitimlar tuzilgan sanada, shuningdek chet el valyutasidagi foiz daromadlari (xarajatlar) hisoblangan va chet el valyutasidagi boshqa daromadlar (xarajatlar) hisobvaraqqa kiritilgan (hisobdan chiqarilgan) sanada yuzaga keladi.

3-bob. Ochiq valyuta pozitsiyalari limitlari

8. Banklarning milliy valyutaning chet el valyutalariga nisbatan qiymati o‘zgarishi bilan bog‘liq bo‘lgan valyuta tavakkalchiligini cheklash maqsadida Markaziy bank boshqaruvining qarori bilan banklar uchun ochiq valyuta pozitsiyasining quyidagilar bo‘yicha limitlari belgilanadi:

har bir turdagi chet el valyutasi;

ochiq valyuta pozitsiyalarining jami miqdori;

qisqa valyuta pozitsiyalari jami miqdori;

uzun valyuta pozitsiyalari jami miqdori.

9. Belgilangan limitlardan oshgan ochiq valyuta pozitsiyalarining keyingi operatsiya kuniga o‘tkazilishiga yo‘l qo‘yilmaydi. Ochiq valyuta pozitsiyalari belgilangan limitlardan oshgan taqdirda, bank tomonidan ochiq valyuta pozitsiyalarini o‘rnatilgan limitlargacha qisqartirish maqsadida joriy operatsiya kuni yakuniga qadar tegishli balanslashtiruvchi operatsiyalarni amalga oshirishi lozim.

4-bob. Ochiq valyuta pozitsiyalari limitlariga rioya etilishini nazorati va banklarning hisoboti

10. Banklar tomonidan ochiq valyuta pozitsiyalari limitlariga rioya etilishi nazorati har bir operatsiya kuni yakuni bo‘yicha konsolidatsiyalashgan tartibda amalga oshiriladi.

11. Banklar o‘z filiallari uchun ochiq valyuta pozitsiyalari limitlarini mazkur Qoidalarga muvofiq mustaqil tarzda belgilaydi va bu haqda ularni yozma yoki elektron shaklda xabardor qiladi. Limitlarni filiallar o‘rtasida operatsiya kuni davomida qayta taqsimlashga yo‘l qo‘yiladi.

12. Banklarning ochiq valyuta pozitsiyalari ustidan nazorat Markaziy bank tomonidan quyidagilar asosida amalga oshiriladi:

har bir bank ish kuni uchun taqdim etiladigan ochiq valyuta pozitsiyalari to‘g‘risidagi ma’lumotlar;

Markaziy bank tomonidan o‘tkazilgan inspeksiya (tekshirish) natijasida olingan ma’lumotlar;

banklar hisobvaraqlarining kunlik monitoringi.

13. Bank ochiq valyuta pozitsiyalari limitlariga rioya etmagan taqdirda, Markaziy bankka uning sabablari hamda ushbu holatni bartaraf etish yuzasidan bank tomonidan ko‘rilgan choralarga oid izohni taqdim etishi shart.

14. Ochiq valyuta pozitsiyasi holati to‘g‘risidagi hisobot bank tomonidan buxgalteriya hisobi ma’lumotlari asosida tuziladi.

Hisobotda quyidagilar aks ettirilishi lozim:

har bir turdagi chet el valyutasi bo‘yicha Markaziy bank tomonidan o‘rnatilgan kurs bo‘yicha chet el valyutasining milliy valyutadagi ekvivalenti asosida shakllantirilgan ochiq valyuta pozitsiyalari (uzun yoki qisqa) va mazkur pozitsiyalarning bank regulyativ kapitaliga foiz nisbati;

tegishli balanslashtiruvchi operatsiyalarni amalga oshirish natijasida balanslashgan valyuta pozitsiyasi (milliy valyutada);

barcha ochiq valyuta pozitsiyalari yig‘indisi va uning bank regulyativ kapitaliga foiz nisbati.

5-bob. Yakuniy qoida

15. Mazkur Qoidalar talablarining buzilishida aybdor bo‘lgan shaxslar qonun hujjatlariga muvofiq javobgar bo‘ladilar

**O‘z kuchini yo‘qotgan deb topilayotgan normativ-huquqiy hujjatlar**

**ro‘yxati**

1. O‘zbekiston Respublikasi Markaziy banki boshqaruvining 2005-yil 28-maydagi 610-son “Ochiq valyuta mavqeyini yuritish qoidalarini tasdiqlash to‘g‘risida”gi [qarori](https://lex.uz/docs/-659833) (ro‘yxat raqami 1497, 2005-yil 15-iyul) (O‘zbekiston Respublikasi qonun hujjatlari to‘plami, 2005-y., 28-29-son, 215-modda).

2. O‘zbekiston Respublikasi Markaziy banki boshqaruvining 2015-yil 22-avgustdagi 610-1-son “Ochiq valyuta mavqeyini yuritish qoidalariga o‘zgartirishlar kiritish to‘g‘risida”gi [qarori](https://lex.uz/docs/-2740464) (ro‘yxat raqami 1497-1, 2015-yil 4-sentabr) (O‘zbekiston Respublikasi qonun hujjatlari to‘plami, 2015-y., 35-son, 472-modda).

3. O‘zbekiston Respublikasi Markaziy banki boshqaruvining 2017-yil 23-sentabrdagi 26/8-son “Ochiq valyuta mavqeyini yuritish qoidalariga o‘zgartirishlar kiritish to‘g‘risida”gi [qarori](https://lex.uz/docs/-3375605) (ro‘yxat raqami 1497-2, 2017-yil 10-oktabr) (Qonun hujjatlari ma’lumotlari milliy bazasi, 11.10.2017-y., 10/17/1497-2/0085-son).

4. O‘zbekiston Respublikasi Markaziy banki boshqaruvining 2018-yil 8-sentabrdagi 29/8-son “Ochiq valyuta mavqeyini yuritish qoidalariga o‘zgartirish va qo‘shimchalar kiritish to‘g‘risida”gi [qarori](https://lex.uz/docs/-3972441) (ro‘yxat raqami 1497-3, 2018-yil 11-oktabr) (Qonun hujjatlari ma’lumotlari milliy bazasi, 12.10.2018-y., 10/18/1497-3/2041-son).

**Tibbiy faoliyat amalga oshiriladigan tibbiy ixtisosliklar turlari nomenklaturasini tasdiqlash to‘g‘risida Tibbiy faoliyat amalga oshiriladigan tibbiy ixtisosliklar turlari nomenklaturasini tasdiqlash to‘g‘risida buyrug‘i qabul qilindi. O‘zbekiston Respublikasi Adliya vazirligi tomonidan 2021-yil 12-mayda ro‘yxatdan o‘tkazildi, ro‘yxat raqami 3303**

O‘zbekiston Respublikasi Vazirlar Mahkamasining 2017-yil 21-iyundagi 405-son “Tibbiy faoliyatni litsenziyalash tartibini yanada takomillashtirish chora-tadbirlari to‘g‘risida”gi [qaroriga](https://lex.uz/docs/-3242574) muvofiq buyurdi:

1. Tibbiy faoliyat amalga oshiriladigan tibbiy ixtisosliklar turlari nomenklaturasi [1-ilovaga](javascript:scrollText(-5423359)) muvofiq tasdiqlandi.

2. Ayrim idoraviy normativ-huquqiy hujjatlar [2-ilovaga](javascript:scrollText(-5423372)) muvofiq o‘z kuchini yo‘qotgan deb topildi.

3. Mazkur buyruq rasmiy e’lon qilingan kundan e’tiboran kuchga kirdi.

**O‘z kuchini yo‘qotgan deb topilayotgan idoraviy normativ-huquqiy hujjatlar**

**RO‘YXATI**

1. O‘zbekiston Respublikasi sog‘liqni saqlash vazirining 2017-yil 25-iyuldagi 97-son “Tibbiy faoliyat amalga oshiriladigan tibbiy ixtisosliklar turlari nomenklaturasini tasdiqlash to‘g‘risida”gi [buyrug‘i](https://lex.uz/docs/-3284314) (ro‘yxat raqami 2908, 2017-yil 28-iyul) (O‘zbekiston Respublikasi qonun hujjatlari to‘plami, 2017-y., 30-son, 765-modda).

2. O‘zbekiston Respublikasi sog‘liqni saqlash vazirining 2018-yil 7-dekabrdagi 55-son “Tibbiy faoliyat amalga oshiriladigan tibbiy ixtisosliklar turlari nomenklaturasiga qo‘shimchalar kiritish haqidagi”gi [buyrug‘i](https://lex.uz/docs/-4133563) (ro‘yxat raqami 2908-1, 2018-yil 28-dekabr) (Qonun hujjatlari ma’lumotlari milliy bazasi, 28.12.2018-y., 10/18/2908-1/2389-son).

3. O‘zbekiston Respublikasi sog‘liqni saqlash vazirining 2019-yil 15-martdagi 72-son “Tibbiy faoliyat amalga oshiriladigan tibbiy ixtisosliklar turlari nomenklaturasiga qo‘shimcha kiritish haqida”gi [buyrug‘i](https://lex.uz/docs/-4271642) (ro‘yxat raqami 2908-2, 2019-yil 5-aprel) (Qonun hujjatlari ma’lumotlari milliy bazasi, 05.04.2019-y., 10/19/2908-2/2887-son).

Raislik qiluvchi Toshkent shahar Bandlik Bosh boshqarmasi Yunusobod tumani Davlat mehnat huquqiy inspektori Sh.G.Turayevga so‘z berdi.

Kun tartibidagi masala yuzasidan so‘zga chiqgan Toshkent shahar Bandlik Bosh boshqarmasi Yunusobod tumani Davlat mehnat huquqiy inspektori Sh.G.Turayev avvalom bor Assalomu alaykum hurmatli ishchi xodimlar deya so‘z boshladi. Kun tartibidagi masala mavzusida xodimlarga O‘zbekiston Respublikasi Konstitutsiyasida va boshqa qonun hujjatlarida fuqarolarning mehnat huquqlari kafolatlanganligi, har qanday shakldagi majburiy mehnatdan foydalanish, biron-bir jazo qo‘llanishi bilan taxdid qilib ishlarni bajarishga majburlashni taqiqlovchi normalar mustahkamlanganini e’tiborga olib, barcha tashkilot va rahbarlarga belgilab berilgan, bu haqida barchani xabari bor adashmasam deb, tushuntirish olib bordi. Ish vaqti tugaganidan so‘ng barcha xodimlar o‘z uylariga kelishlari ta’minlanishini va ish vaqtidan ziyod vaqt o‘tirib ishmasliklari tushuntirib berdi. Biz ba’zi tashkilotlarda monitoring o‘tkazganimizda xodimlarni o‘z ish vaqtlari belgilangan soatdan ko‘p o‘tirganligini guvohi bo‘ldik va xodimlardan nima uchun ish vaqtidan ziyod o‘tiribsizlar deb so‘ralganida, ular hisobotlarimizni qilayotgandik, boshliq hisobotlarni topshirmasangizlar ishdan bo‘shataman degani ma’lum bo‘ladi.

Sizning tashkilotingizda ham shunday holatlar bo‘lmasligini oldini olish maqsadida barcha xodimlarni bu haqda ogohlantiramiz. Sizlarni ham tashkilotingizda bunday holatlar bo‘lishini hohlamaysizlar to‘g‘rimi, deya o‘z fikr va mulohazalarini tamomladi.

Shu bilan birga majlis davomida Davlat mehnat huquq inspektori tomonidan yig‘ilgan qatnashchilarga savol bilan murojaat qilib, lavozimlaridan tashqari boshqa turdagi ishga jalb qilingan holatlar bo‘lganmi? deb, so‘raganida ishchi va xodimlar bunday holatlar bo‘lmaganligini ta’kidlashdi.

O‘ZBEKISTON RESPUBLIKASI VAZIRLAR MAHKAMASINING

2012-YIL 18-OKTABRDAGI 297-SON QARORI

O‘zindoshlik asosida hamda bir necha kasbda va lavozimda ishlash tartibi to‘g‘risidagi nizom

--------------------------------------------------------------------------------------------

O‘zbekiston Respublikasi Adliya vazirligi tomonidan 1999-yil 22-dekabrda 858-son bilan davlat ro‘yatidan o‘tkazilgan.

Mehnat o‘rganlariga bo‘sh ish joylari (vacant lavozimlar) mavjudligi to‘g‘risida va mo‘ljallanayotgan xodimlar ishdan ozod etilishi to‘g‘risidagi ma’lumotlarni taqdim etish tartibi haqida NIZOM

--------------------------------------------------------------------------------------------

“O‘zbekiston Respublikasining ayrim qonun hujjatlariga o‘zgartirsh va qo‘shimchalar kiritish to‘g‘risida”gi 28-avgust 2019-yildagi O‘RQ 558-sonli Qarori

**51-modda. Mehnatga ma’muriy tarzda majburlash**

Mehnatga biron-bir shaklda ma’muriy tarzda majburlash, bundan qonunda nazarda tutilgan holler mustasno,

-eng kam ish haqining o‘n baravaridan o‘ttiz baravarigacha miqdorda jarima solishga sabab bo‘ladi.

Xuddi shunday huquqbuzarlik ma’muriy jazo chorasi qo‘llanilganidan keyin bir yil davomida takroran sodir etilgan bo‘lsa-

-eng kam ish haqining o‘ttiz baravaridan yuz baravarigacha miqdorda jarima solishga sabab bo‘ladi.

Ushbu moddaning birinchi qismida nazarda tutilgan huquqbuzarlikni voyaga yetmagan shaxsga nisbatan sodir etish,-

-eng kam ish haqining o‘ttiz baravaridan ellik baravarigacha miqdorda jarima solishga sabab bo‘ladi.

Xuddi shunday huquqbuzarlik ma’muriy jazo chorasi qo‘llanilganidan keyin bir yil davomida takroran sodir etilgan bo‘lsa,-

-eng kam ish haqining ellik baravaridan yuz baravarigacha miqdorda jarima solishga sabab bo‘ladi;

229-modda. Bo‘sh ish o‘rinlarini (vacant lavozimlarni) yashirish, bo‘sh ish o‘rinlari (vacant lavozimlar) yoki har bir xodim bo‘shatib olinishi kutilayotganligi to‘g‘risidagi axborotni o‘z vaqtida taqdim etmaslik, Ish bilan ta’minlashga ko‘maklashish davlat jamg‘armasiga ajratmalarni to‘lashdan bo‘yin tovlash,-

-mansabdor shaxslarga eng kam ish haqining o‘n baravaridan yigirma besh baravarigacha miqdorda jarima solishga sabab bo‘ladi.

Xuddi shunday huquqbuzarliklar ma’muriy jazo chorasi qo‘llanilganidan keyin bir yil davomida takroran sodir etilgan bo‘lsa,-

- mansabdor shaxslarga eng kam ish haqining yigirma besh baravaridan ellik baravarigacha miqdorda jarima solishga sabab bo‘ladi.

Suhbat davomida ma’ruzachilar yig‘ilish qatnashchilari tomonidan berilgan savollarga javob berdi.

Majlis yakunida ushbu tanishtirilgan qonun,qarorlar va buyruqlar bilan tanishtirish o‘tkazilgani to‘g‘risida quyidagicha qaror qilindi;

1.Toshkent axborot texnologiyalari universiteti xodimlari qayd etilgan qonunchilikda kiritilgan yangiliklarp ma’lumot va ishda qo‘llash uchun qabul qilinsin.

2.Universitetning tegishli bo‘linmalari qonunchilik talablariga rioya etilishini ta’minlasin.

3.Yuriskonsult (T.Tojibayev) o‘tkazilgan majlis natijalariga ko‘ra ma’lumotlarni Vazirlik bo‘limiga va Vazirlikning jamoatchilik bilan aloqalar va ommaviy axborot vositalari bilan ishlash bo‘limiga yetkazilishini ta’minlansin.

4. Universitetda ish vaqtidan tashqari hamda dam olish kunlari va bayram kunlari ish vaqtidan tashqari ishga jalb qilinmasligi nazoratga olinsin

**Bayonnoma tuzuvchi-**

**TATU yuriskonsulti,**

**2-darajali adliya maslahatchisi T.A. Tojibayev.**